שיחת ויקיפדיה:רשימת ערכים במחלוקת/:הורסט שומאן

message: בראבו 123 הוא משתמש בעייתי, שכתב ערכים כאלו ואחרים. בין היתר טען כי הדילדו הוא ציפור שיר שהביאו המצרים מסיאטל, וכי שמו הפרטי של הצורר הוא היטלר ושם משפחתו אדולף. כל עוד עסקו ערכיו בעניינים שונים - חשפניות, מטוסים, משחקי מחשב, "קומדיות נעורים" וכיוצא בזה, הייתה הבעייה אך ורק רמתם הירודה, בשלה הוחלט כי ערכיו ייכתבו אך ורק בארגז החול, ולא יעלו למרחב הערכים ללא אישור משתמש ותיק. בשלב מסויים התחיל לכתוב ערכים המבוססים על תרגום מאנגלית, העוסקים ברופאים נאצים. כבר אז ראיתי את הבעייתיות בכך, וביקשתי כי יחדול. פרט לרמתם הנמוכה של הערכים, שכללו כל טעות היסטוריוגרפית וטעות תעתיק שניתן להעלות על הדעת (באחד הנוסחים של קרל קלאוברג מופיעה גירסה בה קרוי שומאן - צ'ומאן) וכן ניסוחים בנוסח - ""חלק מבחינות הבקרה של שומאן, לבדיקה האם הקרינה פעלה או לא, הייתה בדיקת הזרע הידועה לשמצה: מקל מכוסה בצינור גומי היה מוחדר לרקטום של הקורבן והאשכים גורו עד לשפיכה, ואז נבדק אם היא הכילה זרע. שני סוגי הדגימות נשלחו לאוניברסיטת ורשה לבדיקה." המהווים לדעתי פורנוגרפיה סטאלגית לשמה.
בשלב מסויים נתקלתי בערך זה, והעליתי אותו בתחילה לדיון חשיבות ולאחר מכן להצעת מחיקה. התומכים בהשארת הערך מתחלקים לשלוש קבוצות - קבוצה ראשונה, שהמשתמש המייצג אותה הוא דב ט. שחקרו על שומאן הנ"ל ומצאו ובדקו כי לדעתם יש לו חשיבות. קבוצה זו הביאה מספר טיעונים להם עניתי בטיעונים משלי. אודה כי העניין אינו ברור, חד וחלק, ושתי נקודות הראייה לגיטימיות. לו היה הדיון נותר ברמה זו, עם קבוצה זו, הרי שהוויקיפדיה אך הרוויחה מעצם קיומו, ואחת היא מה תוצאתו. קבוצה נוספת, בראשות בראבו דנן, ומשתמש נוסף, אלמוני, המכחיש כי הוא בראבו, התענגו על תשומת הלב, על הפגיעה שהודיתי כי קיומו של הערך פוגע בי, והדיון ברמה אליה הדרדר פוגע, ועל כך שיש בידם לכופף את ידם של המעטים מדי שהצביעו בעד מחיקת הערך, וביניהם אני, דוד שי ועוזי ו. אלו המשיכו ללבות את הדיון, לכתוב הודעות ספאם בדפי משתמשים שונים וכיוצא בזה. קבוצה נוספת הם ה"מכלילנים" שפעלו לפי מדיניות "לא אוכל לא שותה", תוך העלאת טיעונים כלליים כ'על הוויקיפדיה לכלול מידע רב ככל האפשר על השואה' ו'קל יותר למחוק מאשר לכתוב' וכיוצא בזה. אומר באופן כללי כי טיעונים אלו קשים ליישום למקרה שלפנינו, וייתכן שמחשבה נוספת הייתה מונעת מהמעלים אותם מלהעלותם. תוצאת לוואי אבסורדית של הדיון היא שתומכי השארת הערך העלו את שומאן לרמת חשיבות שודאי הייתה מחמיאה לו לו היה קורא את הדיון - "מגדולי צוררי ישראל", "דמות בולטת בממשל הנאצי", "לקח חלק ייחודי באירוע שלא יישכח" וכיוצא בזה. על אף שרוב המצביעים הצביעו בעד מחיקת הערך, לא התקבל הרוב הדרוש לשם כך, וכפי הנראה נגזר עלינו כי הערך יישאר.
בשלב זה התחלו ה"מתענגים", בראשות אותו IP אלמוני, שכאמור, הכחיש כי הוא בראבו, ב"קישוט" הערך. הוספת התמונה, הוספת תואר דוקטור לשמו של שומאן, וכיוצא בזה. כן העלו את הערך הרטה אוברהויזר, המוסיף לקורא את המידע כי - "אוברהאוזר הרגה ילדים בראים באמצעות זריקות של שמן ושל Hexobarbital, לאחר מכן הסירה את הגפיים שלהם ואיברים חיוניים נוספים. הזמן בין הזריקה למוות היה בין 3 ל-5 דקות כאשר הקורבן היה בהכרה מלאה עד לרגעיו האחרונים. היא ביצעה כמה מהניסויים היותר אכזריים וכואבים שביצעו הנאצים: היא התמקדה בגרימת נכויות מכוונת לקורבנותיה כדי לדמות את פצעי הקרבות של חיילים גרמנים שנלחמו במלחמת העולם השנייה. אוברהאוזר הביאה במגע עם הפצעים עצמים זרים כגון עצים, מסמרים חלודים, שברי זכוכית, לכלוך ונסורת." מסוג הניסוחים שמוצאים את מקומם בוויקיפדיה האנגלית, אך על אף שהם כתובים באותיות עבריות השפה העברית אינה יכולה להכילם.
כל ההתנהלות שלאחר השארת הערך, מקורה ברצונם של שני ה"מתענגים" להתענג מה"ניצחון" שהשיגו על מה שנתפס כ"זרם המרכזי" של הוויקיפדיה, מנפילת כמה אנשים הגונים (הן מתומכי השארת התמונה והן ממתנגדיה) למלכודת והתחלת דיון רציני במה שהוא אך התגרות מכוערת שמתרחשת במקום הלא נכון.
זכר השואה יקר לי, והדיון בנושא צריך להיות נקי לחלוטין מכל מחנאות ויקיפדית. הערכים על השואה בוויקיפדיה העברית צריכים להיות הטובים ביותר הן בוויקיפדיה העברית והן בכל הוויקיפדיות. לשאלת השארת התמונה בערך אין כל משמעות, פרט לרצון להמשיך ולהנות מאור הזרקורים הוויקיפדי שאותו בראבו ואותו אלמוני זכו לו לרגע, ומהחיבוקים החמים שפועלם קיבל ממשתמשים שלדעתי לא ירדו לסוף הנושא, ולא הבחינו במה מדובר. כך גם באשר ל'מתנגדי התמונה', שאינם מבינים כי אין כל טעם בהמשך הדיון, וכי הדיון, האבוד מראש, רק ממשיך ומענג את אלו שמתענגים מעצם קיום הדיון בנושא. אם תישאר התמונה ואם לא תישאר, עלינו להמשיך הלאה. להמשיך ולכתוב ערכים ראויים ונכונים על השואה ועל מלחמת העולם השנייה, להמשיך וליצור את הוויקיפדיה העברית ברמה הגבוהה ביותר האפשרית. יגיע גם היום בו תנוקה הוויקיפדיה מהפורנוגרפיה של השואה שהוכנסה אליה במהלך האירועים המפורט כאן. כנראה היום הזה אינו היום. אני קורא לכל המעורבים בעניין, מצד זה ומצד זה, אם דמותה של הוויקיפדיה העברית חשובה לכם, עזבו ערך זה לנפשו. ככל טרול אינטרנט, גם שני ה"מתענגים" ימותו מרעב אם לא יאכילו אותם. הדפים האלו מאכילים אותם לתיאבון. פשוט להתעלם. שתהיה תמונה. שיהיו גם פרחים, וגם תואר ד"ר. בואו נעבור הלאה. אלמוג 11:04, 18 בפברואר 2009 (IST)
replies: text: מצד אחד נראה כי אתה צודק אך מצד שני קיומו של הערך הזה כבר גורם מספיק נזק, והוספת התמונה תגרום נזק גדול אף יותר. אם כבר הוחלט, בצער רב, להשאיר את הערך צריך לנסות ולצמצם את הנזק שנגרם מעצם קיומו ולא להיכנע ולתת להעצים אותו עוד יותר. יורי - שיחה 11:44, 18 בפברואר 2009 (IST)
replies: text: : הנזק הנגרם בקיום הדיון, כולל השימוש בטרמינולוגיה "להכנע" (או "צד זה", "צד אחר", "לנצח", וכיוצא בזה) הוא גדול בהרבה מהוספת התמונה. צריך ליצור מצב בו אין "שני צדדים", אלא רק אלו הרוצים להמשיך ולכתוב את הוויקיפדיה העברית באופן הטוב ביותר האפשרי. אלמוג 11:46, 18 בפברואר 2009 (IST)
thread_title: מקווה שלא יתקיים דיון

message: האם אפשר להתחיל? ‏Yonidebest Ω Talk‏ 12:38, 21 בפברואר 2009 (IST)
replies: text: מבחינתי כן. יורי - שיחה 12:56, 21 בפברואר 2009 (IST)
thread_title:  התחלה